Eestlased Luksemburgis

Eestlased Luksemburgis on Luksemburgis elanud või elavad eestlased.   

1990. aastatel asusid Luksemburgi tööle välisfirmadesse suunatud eestlased. 1997. aastal asutasid kohalikud Eesti-huvilised Luksemburgi Eesti Seltsi, millega liitus hiljem ka eestlasi. 

Eesti liitumise järel Euroopa Liiduga hakkas eestlaste arv Luksemburgis aasta-aastalt kasvama, kuid on 2020. aastatel on see jäänud püsima 650 juurde. Luksemburgi statistikaameti andmetel elas 1. jaanuaril 2015 Luksemburgis 574 eestlast, 1. jaanuaril 2019 aga 645 eestlast ning 1. jaanuari 2023. aasta seisuga elab Luksemburgis 651 eestlast.Luksemburgi rahvastik. Luksemburgi statistikaamet. 

Paljud Luksemburgis elavad eestlased töötavad Luxembourgis asuvates Euroopa Liidu institutsioonides, näiteks Euroopa Komisjonis, Euroopa Parlamendis, Euroopa Liidu Kohtus, Euroopa Kontrollikojas, Eurostatis. 

Riigis tegutseb Luksemburgi Eesti Kool. Eesti keelt õpetatakse ka Luxembourgi I Euroopa Koolis. Riigis tegutsevad veel laste lauluringid, käsitööring Muhu Pätid, ansambel Meloodilised Tordid ja naisrahvatantsurühm Laiali.Luksemburgi Eesti Seltsi koduleht.

Luksemburgis elab kunstnik Tiina Laan-Dondelinger.

Vaata ka
Eesti-Luksemburgi suhted
Eestlased Belgias

Viited

Välislingid
Eestlased Luksemburgis, Luksemburgi Eesti Seltsi koduleht
Eestlased Euroopas: Eestlased Belgias, Luksemburgis ja Šveitsis, Eesti Suursaatkond Belgias ja Luksemburgis, 25.10.2013

Kategooria:Väliseestlased
Kategooria:Luksemburg